paragraph_text: Odoljen (valerijana, lat. Valeriana) biljni rod u porodici kozokrvnica raširen po svim kontinentima osim Australije. Pripada mu preko 330 vrsta trajnica, loza i polugrmova. Pravi odoljen (V. celtica) raste u Francuskoj i Italiji. U Hrvatskoj postoji svega nekoliko vrsta, dvodomni odoljen, planinski ili brdski odoljen, ljekoviti odoljen, kamenjarski odoljen, trodijelni odoljen, gomoljasti odoljen i V. elongata.